CELEX: 32007R0904
Language: da
Date: 2007-07-27 00:00:00
Title: Kommissionens forordning (EF) nr. 904/2007 af 27. juli 2007 om tarifering af visse varer i den kombinerede nomenklatur

28.7.2007   
            
            
               DA
            
            
               Den Europæiske Unions Tidende
            
            
               L 196/37
            
         
      KOMMISSIONENS FORORDNING (EF) Nr. 904/2007
   af 27. juli 2007
   om tarifering af visse varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke fællesskabsforskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget, tariferes i de i kolonne 2 nævnte KN-koder i henhold til de begrundelser, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2), i et tidsrum på tre måneder.
            
         
               (5)
            
            
               Toldkodeksudvalget har ikke afgivet udtalelse inden for den af formanden fastsatte frist —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 27. juli 2007.
      
         
            På Kommissionens vegne
         
         Franco FRATTINI
         
         
            Næstformand
         
      
   
   
      (1)  EFT L 256 af 7.9.1987, s. 1. Senest ændret ved forordning (EF) nr. 733/2007 (EUT L 169 af 29.6.2007, s. 1).
   
      (2)  EFT L 302 af 19.10.1992, s. 1. Senest ændret ved forordning (EF) nr. 1791/2006 (EUT L 363, 20.12.2006, s. 1).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  »Pasta filata«-type ost i blokform fremstillet ved tilsætning af osteløbe og termofile bakterier (f.eks. Streptococcus thermophilus) til mælk. Vallen udskilles efter sammenløbning. Ostemassen opvarmes derpå til ca. 80 °C. Ostemassen æltes og strækkes, så den får en strenget tekstur. Produktet opdeles derpå i blokke af passende størrelse (1 til 3 kg) og saltes.
                  Osten indpakkes i modningsfilm og oplagres efter fremstilling i 1-2 uger ved lav temperatur (2 til 4 °C).
                  Osten har følgende sammensætning (i vægtprocent):
                  
                              tørstof
                           
                           
                              54,2
                           
                        
                              samlet fedtindhold
                           
                           
                              23,3
                           
                        
                              fedtindhold i tørstoffet
                           
                           
                              43,0
                           
                        
                              vandindhold i det fedtfri tørstof
                           
                           
                              59,7
                           
                        Osten har en mild, smøragtig og letsaltet smag. Den benyttes bl.a. som ost i pizzaer.
               
               
                  0406 10 20
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 0406, 0406 10 og 0406 10 20.
                  Produktet har de objektive kendetegn og egenskaber, navnlig med hensyn til sammensætning, udseende og smag, for frisk ost, og det kan fortæres kort efter fremstillingen (forklarende bemærkninger til HS, pos. 0406, første afsnit, punkt 1).
                  Osten kan derfor ikke tariferes i KN-underposition 0406 90, der henviser til »andre oste« end dem, der er nævnt i de foregående underpositioner.